《贞牟书事》
宋代·陈与义

留侯辟谷年，汉鼎无余功。
子真策不售，脱迹市门中。
神仙非异人，由来本英雄。
抚世独余事，用舍何必同。
眷此贞牟野，息驾吾其终。
苍山雨中高，缘草溪上丰。
仲春水不丽，禽鸣清昼风。
祸福两合绳，既解一身空。
荣华信非贵，寂寞亦非穷。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。